Vëlospist PC27
D', och nach Kiischtendallspist, offiziell Itinéraire cyclable Kiischtendall, ass eng vun den 41 Vëlosstrecke vum nationale Reseau zu Lëtzebuerg.

Streck 
Déi geplangt PC27 féiert, wann se bis fäerdeg ass, vun der Polvermillen an der Stad Lëtzebuerg duerch den Hammer Dällchen iwwer Conter bis op Stadbriedemes.

Bis ewell besti just Deelstécker dovun (Stand 2023).

Uschlëss un aner Pisten 
D'Kiischtendallspist kritt ënnerwee Uschlëss un aner Pisten:

 Zentrumspist (PC1) am Oste vun der Stad,
 Pist vun den dräi Flëss (PC3) zu Éinen.

Bemierkungen 
Beim Neibau vun der Gare Zens-Hamm an de Stroosse ronderëm, goufen eng ronn 400 m Vëlosweeër ugeluecht, déi en Deel vun der geplangter PC27 sinn.

Dat Stéck vun dëser Gare laanscht d'Eisebunnsstreck, bis an d'Rue Mc-Adam, feelt nach (Stand 2023). Vun do aus gëtt et zanter 2023 en Deelstéck, dat ënnert der A1 erduerch, duerch eng autofräi Strooss (Val du Scheid) nërdlech laanscht den Amerikaneschen Zaldotekierfecht zu Hamm, bis bei d'Kräizung mam CR159 um Scheedhaff féiert.

Vun do soll et dann an Zukunft laanscht de Bord vum Bësch vun der Hueschwiss iwwer eng nei Strooss goen, déi dann an der Industriezon vu Conter erauskéim.

Och en 1,4 km laangt Stéck laanscht d'Conter Industriezon Weiergewan gëtt et schonns.

Biller

Um Spaweck 

 Iwwersiichtskaart mat de Vëlospisten op der Websäit vu ProVelo

Vëlospisten zu Lëtzebuerg